**KUPIŠKIO MOKYKLA „VARPELIS“**

PATVIRTINTA

Kupiškio mokyklos „Varpelis“

2017 m. rugsėjo 1 d. įsakymu Nr.

**KUPIŠKIO MOKYKLOS „VARPELIS“ 2017–2018 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**I. BENDROSIOS NUOSTATOS**

1. Kupiškio mokyklos „Varpelis“ (toliau – Mokyklos) 2017–2018 mokslo metų pradinio ugdymo programos ugdymo planas (toliau – Ugdymo planas) reglamentuoja pradinio ir pagrindinio ugdymo individualizuotos programos mokiniams, turintiems specialiųjų ugdymosi poreikių, programos (toliau – Pradinio ugdymo programa), taip pat ir neformaliojo vaikų švietimo programų įgyvendinimą Mokykloje.

 2. Ugdymo planas sudarytas vadovaujantis 2017–2018 mokslo metų pradinio ir pagrindinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2017 m. birželio 2 d. įsakymais Nr. V-442, V-446.

3. Ugdymo plano tikslai:

3.1. ugdyti sutrikusio intelekto mokinius pagal individualizuotas ugdymo programas, užtikrinti geras bei saugias mokinių ugdymo sąlygas;

3.2. sudaryti galimybes kiekvienam mokiniui ugdytis pagal savo gebėjimus ir įgyti būtinų savarankiškam gyvenimui reikalingų kompetencijų.

4. Ugdymo plano uždaviniai:

4.1. nustatyti pamokų skaičių, skirtą pradinio ugdymo individualizuotai ir pagrindinio ugdymo individualizuotai programai įgyvendinti;

4.2. numatyti gaires ugdymo procesui įgyvendinti pagal mokinių mokymosi poreikius.

**II. MOKYKLOS UGDYMO PLANO RENGIMAS**

 5. 2017–2018 m. m. mokyklos ugdymo planą parengė darbo grupė patvirtinta direktoriaus 2017 m. birželio 2 d. įsakymu Nr. 1-51. Į ugdymo plano rengimą įtraukta mokyklos bendruomenė - pedagogai, tėvai.

 6. Mokyklos ugdymo planas parengtas vieneriems 2017–2018 m. m. Sudarydama ugdymo paną mokykla rėmėsi mokinių pasiekimų ir pažangos vertinimo informacija, mokyklos įsivertinimo duomenimis.

 7. Mokyklos ugdymo plano projektą mokyklos direktorius suderina su mokyklos taryba ir steigėju.

 8. Ugdymo planą tvirtina mokyklos direktorius.

 9. Rengiant mokyklos ugdymo planą susitarta dėl:

9.1. prioritetinių ugdymo tikslų ir uždavinių, keliamų mokyklos numatytam ugdymo

laikotarpiui (metams) (Ugdymo plano 3,4 p.);

9.2. ugdymo proceso organizavimo laikotarpių (pusmečiai);

9.3. ugdymo programoms įgyvendinti ugdymo valandų konkrečiai klasei paskirstymo;

9.4. mokymosi organizavimo formų (pamoka, projektinė veikla, ugdomoji veikla netradicinėse aplinkose).

9.5. ugdymo valandų, skiriamų mokinių ugdymo poreikiams tenkinti, panaudojimo;

9.6. ugdymo valandų, skiriamų mokinių specialiesiems ugdymosi poreikiams, panaudojimo;

9.7. klasių jungimo, jungtinei klasei skiriamų valandų skaičiaus;

9.8. pažintinės ir kultūrinės, meninės, sportinės, projektinės bei socialinės veiklos organizavimo;

9.9. neformaliojo vaikų švietimo programų pasirinkimo ir jų įgyvendinimo, skiriamų ugdymo valandų, mokinių skaičiaus grupėse;

9.10. prevencinių ir kitų ugdymo programų pasirinkimo ir jų įgyvendinimo;

9.11. bendradarbiavimo su mokinių tėvais (globėjais) tikslų ir formų;

9.12. bendradarbiavimo su kitomis įstaigomis, įmonėmis ir kt. tikslų ir būdų;

9. 13.ugdymo turinio planavimo formų:

9.13.1. ugdymo turinys planuojamas, formuojamas ir įgyvendinamas vadovaujantis Pradinio ir Pagrindinio ugdymo Bendrųjų programų pritaikymo rekomendacijomis specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui ir tuo pagrindu parengtais ir Mokyklos direktoriaus įsakymu patvirtintais atskirų veiklos sričių ilgalaikiais planais, neformaliojo vaikų švietimo programomis, kalbos ugdymo programomis:

 9.13.2. Veiklos srities (dalyko) mokytojas, vadovaudamasis Pradinio ir Pagrindinio ugdymo Bendrųjų programų rekomendacijomis, specialiųjų poreikių mokinių, turinčių vidutinį, žymų ir labi žymų intelekto sutrikimą, ugdymui, atsižvelgdamas į ugdymosi poreikius, mokinių galias, tėvų pageidavimus ir planuojamą mokinių pažangą, rengia veiklos sričių ilgalaikius planus;

 9.13.3. ilgalaikiame plane mokytojas numato pagrindinį ugdymo (si) tikslą, susietą su veiklos srities (dalyko) ugdymo programa, ugdymo uždaviniuos, pateikia pedagoginę klasės charakteristiką, numato literatūrą, ugdymo priemones, edukacinių erdvių panaudojimą, netradicines veiklas, vertinimą (aprašas, kaip vertinsime);

 9.13.4. ugdymo turinyje išdėstoma: mėnuo/savaitė, valandų skaičius per savaitę, mokinių pasiekimai: žinios ir gebėjimai, ugdymo gairės, pastabos (refleksija);

 9.13.5. ilgalaikius planus ugdymo proceso metu mokytojas gali koreguoti, keisti, tobulinti, atsižvelgdamas į individualias mokinių galimybes, pasiekimus, ugdymosi poreikius, žinias, gebėjimus ir įgūdžius;

 9.13.5.1. ilgalaikių planų koregavimus mokytojas aptaria ir derina su mokinių tėvais/globėjais.

 9.13.5.2. ilgalaikiai planai sudaromi atskirai kiekvienai klasei arba jungtinėje klasėje apjungiant mokomojo dalyko temas.

 9.13.5.3. ilgalaikiai planai sudaromi vieneriems mokslo metams.

 9.13.5.4. ilgalaikius planus dalyko mokytojas suderina metodinėje grupėje rugsėjo mėnesį. Metodinė grupė patikrina ilgalaikių planų atitikimą dalykui skirtų pamokų skaičiui, plano struktūros bei pateikimo formos reikalavimams.

 9.13.5.5. ilgalaikių planų originalą mokytojas iki rugsėjo 10 dienos pateikia pavaduotojui ugdymui, kopiją turi savo darbo vietoje (gali būti ir kompiuterinėje laikmenoje). Ilgalaikiai planai tvirtinami Mokyklos direktoriaus įsakymu iki 2017 m. rugsėjo 10 d.

 9.13.5.6. ilgalaikiuose planuose suplanuojamos ir integruojamųjų Sveikatos ugdymo, Lytiškumo ugdymo, Gyvenimo įgūdžių ugdymo programų temas, socialinių emocinių įgūdžių lavinimo bei smurto prevencijos programa (pagal „Antras žingsnis“).

 9.14. pamoką mokytojai planuoja individualiai. Pačių pasirinkta forma, konkretina ugdymo turinį, numato pamokos uždavinį, suplanuoja rezultatą, atsižvelgdami į individualiai mokinių ir klasės daromą pažangą bei jų ir mokyklos poreikius ir kt.

 9.14.1. kiekvienas mokytojas konkrečias pamokas planuoja pasirinktam laikotarpiui, tačiau ne ilgesniam nei savaitei.

 9.14.2. ugdymo planui įgyvendinti pasirinkti mokinius motyvuojančią, saugią ugdymo (si) aplinką (Mokykloje esančias patalpas, Kupiškio rajono savivaldybės viešąją biblioteką, Kupiškio etnografijos muziejų, Kupiškio meno mokyklą, kitą saugią artimiausią aplinką Kupiškio mieste ir rajone);

 9.14.3. išvykas, edukacinius užsiėmimus ne Mokyklos patalpose mokytojas iš anksto suderina su Mokyklos direktoriumi;

 9.14.4. edukacines aplinkas mokytojai numato ir fiksuoja elektroniniame dienyne;

 9.14.5. pamokos, atsižvelgiant į keliamus tikslus ir uždavinius, organizuojamos įvairiais būdais – kūrybinės veiklos, projektai, išvykos ir kt.

 9.14.6. pamokų ugdymo turinys privalo užtikrinti individualų ugdymą kiekvienam mokiniui, tenkinant specialiuosius ugdymo (si) poreikius;

 9.14.7. projektinė veikla planuojama iki jos įgyvendinimo pradžios.

 9.15. Individualizuotos dalykų programos rengiamos pusmečiams pagal mokyklos vaiko gerovės komisijos parengtas formas.

 9.15.1. pradinio ir pagrindinio ugdymo individualizuotas programas konkrečiam mokiniui, atsižvelgus į mokinio specialiuosius ugdymo (si) poreikius, mokymosi galimybes, Kupiškio rajono švietimo pagalbos rekomendacijas, Mokyklos vaikos gerovės komisijos sprendimus, mokyklos galimybes, rengia veiklos sričių mokytojas, specialusis pedagogas, logopedas, judesio korekcijos pedagogas, grupės auklėtojas iki rugsėjo 10 d., vadovaujantis Mokyklos ugdymo programų rengimo tvarka, patvirtinta Mokyklos direktoriaus 2012 m. rugsėjo 1 d. įsakymu Nr. 1-6 „Dėl ugdymo programų rengimo tvarkos“.

 9.15.2. vadovėliai ir kitos ugdymo (si) priemonės pasirenkamos, vadovaujantis Mokyklos direktoriaus 2016 m. balandžio 25 d. įsakymu Nr. 1-27 „Dėl Mokyklos aprūpinimo bendrojo lavinimo (bendrasis specialusis mokymas) dalykų vadovėliais, jų komplektų dalimis, mokymo priemonėmis ir literatūra tvarka“.

 9.16. ugdymo turinio dokumentacijos tvarkos (Ugdymo plano 1 priedas);

 9.17. mokinių ugdymo pasiekimų ir pažangos vertinimo tvarkos;

 9.18. integruojamųjų, prevencinių ugdymo programų įgyvendinimo;

 9.19. švietimo pagalbos mokiniui teikimo organizavimo;

 9.20. neformaliojo vaikų švietimo programų pasirinkimo bei jų įgyvendinimo organizavimo;

**III. MOKINIŲ MOKYMOSI PASIEKIMŲ IR PAŽANGOS VERTINIMAS**

10. Mokinių pasiekimai ir pažanga vertinami vadovaujantis Mokyklos Mokinių pasiekimų vertinimo, fiksavimo ir tėvų informavimo tvarka, patvirtinta mokyklos direktoriaus 2012 m. rugsėjo 1 d. įsakymu Nr. 1-6 „Dėl mokinių pasiekimų vertinimo, fiksavimo ir tėvų informavimo tvarkos“.

11. Mokytojas ilgalaikiame plane numato mokinių ugdymosi pasiekimus ir vertinimą vadovaudamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes.

 12. 1–4 klasėse mokinių ugdymo pasiekimai fiksuojami atitinkamose elektorinio dienyno ir individualizuotų ugdymo programų skiltyse pusmečio pabaigoje įrašant mokinys padarė pažangą „p. p.“ ar nepadarė pažangos „n. p.“.

13. 5–10 klasėse mokinių ugdymo pasiekimai fiksuojami atitinkamose elektroninio dienyno ir individualizuotų ugdymo programų skiltyse, pusmečio pabaigoje įrašant įskaityta „Įskaityta“ arba „Neįskaityta“;

 13.1. pagrindinio ugdymo individualizuotoje programoje planuojami mokinio veiklos srities mokymosi pasiekimai pusmečio pabaigai, formuojamasis vertinimas (raštu) atliekamas nuolat ugdymo proceso metu, kuris rodo, ką konkrečiai mokinys geba, taikant apibendrinamąjį vertinimą (aprašą) (žr. 2 priedą). Aprašu vertinami mokinio mokymosi pasiekimai mokslo metų pabaigoje.

 14. Mokinių ugdymosi pasiekimus ir ugdymosi sunkumus mokytojas reguliariai aptaria su tėvais ir pačiais mokiniais individualių susitikimų metu (tėvų susirinkimus ir individualius susitikimus klasės mokytojas planuoja individualiai), vadovaujantis Mokyklos Mokinių pasiekimų vertinimo, fiksavimo ir tėvų informavimo tvarka, patvirtinta mokyklos direktoriaus 2012 m. rugsėjo 1 d. įsakymu Nr. 1-6 „Dėl mokinių pasiekimų vertinimo, fiksavimo ir tėvų informavimo tvarkos“.

**IV. NEFORMALIOJO VAIKŲ ŠVIETIMO ORGANIZAVIMAS**

15. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę veiklą.

15.1. minimalus mokinių skaičius neformaliojo ugdymo grupėje 5 mokiniai. Mokinių skaičių neformaliojo švietimo grupėje nustato mokyklos vadovas, suderinęs su Mokyklos taryba;

15.2. mokinių skaičius neformaliojo švietimo grupėje per mokslo metus gali keistis;

15.3. neformaliojo švietimo veiklą reglamentuoja neformaliojo ugdymo tvarkaraščiai, patvirtinti mokyklos direktoriaus, veiklos apskaita tvarkoma elektroniniame dienyne.;

16. Mokykla 2017 m. gegužės 30 d. Mokytojų metodinės tarybos posėdžio metu aptarė ir įvertino 2017–2018 mokslo metų mokinių neformaliojo švietimo poreikius, mokyklos galimybes, mokytojų kompetenciją.

16.1. neformaliajam švietimui skirtos ugdymo valandos panaudojamos mokinių pasirinktoms (išskirtiniais atvejais parenka tėvai (globėjai) neformaliojo vaikų švietimo programoms – meninių, sportinių, kūrybinių mokinių gebėjimų lavinimui ir asmeninių kompetencijų ugdymui:

|  |  |  |
| --- | --- | --- |
| Eil. nr. | Programos pavadinimas | Ugdymo valandos |
|  | 1–4 klasės |
| 1. | Rankdarbių ABC | 2 |
|  | 5–10 klasės |
| 3. | Sporto būrelis „Kamuolys“ | 2 |
| 4. | Meninės veiklos būrelis „Do Re Mi“ | 1 |
| 5. | Informacinių technologijų būrelis „Kubas“ | 1 |

17. Neformaliojo vaikų švietimo veikla vykdoma aplinkose, padedančiose įgyvendinti vaikų švietimo programų tikslus ir uždavinius: dailės terapijos kabinete, salėse, klasėse, mokyklos kieme ir kt.

18. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“.

**V. UGDYMO ORGANIZAVIMAS JUNGTINĖSE KLASĖSE**

19. 2017–2018 m. m. formuojami 1–3 jungtinis lavinamųjų klasių komplektas; 5–8 jungtinis lavinamųjų klasių komplektas.

20. Mokiniai, turintys kompleksinių negalių dėl žymaus intelekto sutrikimo, mokomi jungtinėse klasėse integruotai su mokiniais, turinčių negalių dėl vidutinio intelekto sutrikimo.

21. Jungtinių klasių komplektuose veiklos organizuojamos visiems klasės mokiniams vienu metu, išskirtiniu atveju mokiniai mokomi namie dėl ligos ar patologinės būklės (vadovaujantis gydytojų rekomendacijomis).

**VI. Švietimo pagalbos (PSICHOLOGINĖS, Specialiosios pedagoginės, SOCIALINĖS PEDAGOGINĖS ir specialiosios) teikImaS**

22. Mokykla Švietimo pagalbą (psichologinę, specialiąją pedagoginę, socialinę pedagoginę ir specialiąją), teikia vadovaudamasi Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

23. Specialioji pedagoginė pagalba teikiama ugdymo proceso metu specialiųjų pamokų ar pratybų forma – skiriamos specialiosios gydomosios kūno kultūros pamokos, individualios kūno kultūros, logopedinės pratybos.

24. specialiųjų ugdymosi poreikių mokiniams specialiosios pedagoginės pagalbos apskaita tvarkoma elektroniniame dienyne.

**VII. UGDYMO TURINIO INTEGRAVIMAS**

25. Mokytojas, išanalizavęs numatomų integruoti programų tikslus, atsižvelgdamas į mokyklos tikslus ir kontekstą, mokinių poreikius, priima sprendimus dėl programų integravimo, organizavimo modelių ir dėl programų įgyvendinimo formos.

25.1. integravimas atsispindi veiklos sričių ilgalaikiuose planuose, elektroniniame dienyne.

26. Elektroniniame dienyne integruojamųjų pamokų apskaitai užtikrinti nurodoma integruojamoji tema dalykui skirtame apskaitos puslapyje ar skiltyje, jei integruojamoji programa integruojama į dalyko turinį. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtose elektroninio dienyno skiltyse;

 27. 1–3 klasių mokytojas, formuodamas klasės mokinių ugdymo turinį, savo nuožiūra numato ir integruoja socialinius emocinius įgūdžius lavinančią bei smurto prevencijos programą (pagal „Antras žingsnis“), Sveikatos ugdymo bendrosios programos, patvirtintos Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“ temas, Žmogaus saugos bendrosios programos, patvirtintos Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-655 „Dėl Žmogaus saugos bendrosios programos patvirtinimo“ temas, etninės kultūros ugdymo programos temas į pasirinktų veiklos sričių pamokas, neformaliojo švietimo veiklą, socialinę veiklą;

 27.1. mokytojai integruoja veiklas, organizuodami integruoto ugdymo dienas; priima sprendimus dėl tolimesnio turinio integravimo tikslingumo.

 28. Pagrindinio ugdymo turinio integravimas:

 28.1. Žmogaus saugos bendroji programa integruojama į pažintinės veiklos, technologijų pamokas, organizuojant neformaliojo vaikų švietimo programas, socialinę veiklą (rengiamos saugos ir sveikatos instrukcijos);

 28.2. Rengimo šeimai ir lytiškumo ugdymo programa integruojama į etikos, pažintinės veiklos pamokas, socialinę veiklą.

 28.3. Sveikatos ugdymo bendroji programa integruojama į veiklos sritis, neformaliojo švietimo programas, socialinę veiklą.

 28.4. Etninės kultūros ugdomoji bendroji programa įgyvendinama integruojant į pažintinės veiklos pamokas, muzikos pamokas, meninės veiklos būrelio „Do Re Mi“ veiklą.

**VIII. MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

29. Mokykla:

 29.1. organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą, vadovaujantis Mokyklos Mokinių pasiekimų vertinimo, fiksavimo ir tėvų informavimo tvarka, patvirtinta mokyklos direktoriaus 2012 m. rugsėjo 1 d. įsakymu Nr. 1-6 „Dėl mokinių pasiekimų vertinimo, fiksavimo ir tėvų informavimo tvarkos“.

29.2. užtikrina, kad tėvai ir mokykla keistųsi abipusiai reikalinga informacija;

29.3. sudaro tėvams (globėjams, rūpintojams) sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

29.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus mokyklos veiklai tobulinti.

30. Mokykla, įgyvendindama pagrindinio ugdymo programą, skatina (ir konsultuoja) mokinių tėvus (globėjus, rūpintojus):

30.1. sukurti mokiniams tinkamą, skatinančią mokytis, edukacinę aplinką namuose;

30.2. kelti vaikams pagrįstus mokymosi lūkesčius ir motyvuoti mokytis;

30.3. padėti vaikams mokytis namuose;

30.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis mokykloje ir už jos ribų;

30.5. sudaryti galimybes vaikams dalyvauti neformaliojo švietimo veiklose mokykloje ir už jos ribų.

**IX. mokinių, TURINČIŲ Specialiųjų ugdymosi poreikių,**

**mokymas namie**

31. Mokinio, turinčio specialiųjų ugdymosi poreikių, mokymą namie organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

31.1. mokyti namie pagal pagrindinio ugdymo individualizuotą programą skiriamos 8 valandos per savaitę, mokymas organizuojamas atskiromis veiklomis.

31.2. mokiniams, turintiems judesio ir padėties sutrikimų, skiriamos 1 ugdymo valanda per savaitę gydomajai mankštai.

32. veiklos sritys ir mokinio mokymui skiriamos valandos per savaitę:

|  |  |
| --- | --- |
| Veiklos sritis | Valandų skaičius per savaitę (iš viso) |
| Komunikacinė veikla | 8 val. |
| Pažintinė veikla |
| Orientacinė veikla |
| Meninė veikla |
| Gydomoji mankšta |

33. Mokinius, turinčius kompleksinę negalią dėl žymaus, labai žymaus intelekto sutrikimo, namie ugdo specialusis pedagogas, paskirtas direktoriaus įsakymu pagal patvirtintus mokinių mokymo namie individualius pamokų tvarkaraščius.

 34. specialusis pedagogas, atsižvelgdamas į mokinių gebėjimus, specialiuosius ugdymosi poreikius, amžių, kartu su tėvais (globėjais, rūpintojais) sudaro, parengia pagrindinio ugdymo individualizuotą programą, konsultuoja tėvus (globėjus, rūpintojus).

 35. Mokinio, mokomo namuose apskaita tvarkoma elektroniniame dienyne.

**II SKYRIUS**

**PRADINIO IR PAGRINDINIO UGDYMO PROGRAMOS ĮGYVENDINIMAS**

**I. PRADINIO IR PAGRINDINIO UGDYMO PROCESO TRUKMĖ**

36. 2017–2018 mokslo metai ir ugdymo procesas prasideda 2017 m. rugsėjo 1 d.

 Ugdymo proceso trukmė 1–3 klasių mokiniams – 170, 5–10 klasių mokiniams - 181 ugdymo diena.

37. 2017–2018 mokslo metais:

37.1 mokiniams skiriamos atostogos:

|  |  |
| --- | --- |
| Rudens  | 2017-10-30 – 2017-11-03  |
| Žiemos (Kalėdų) | 2017-12-27 – 2018-01-03  |
| Žiemos | 2018-02-19 – 2018-02-23 |
| Pavasario (Velykų) | 2018-04-03 – 2018-04-06  |

 37.2 Ugdymo procesas įgyvendinant pradinio ugdymo individualizuotą, pagrindinio ugdymo individualizuotą programą skirstomas pusmečiais:

I mokslo metų pusmetis - 2017 m. rugsėjo 1 d. – 2018 m. sausio 21 d.

II mokslo metų pusmetis - sausio 22 d. – mokslo metų pabaiga.

 37.3.Atostogų pradžia: 1–3 klasių mokiniams – 2018 m. birželio 1 d.; 5–10 klasių -2018 m. birželio 16 d.

38. 5 ugdymo dienos:

|  |  |  |
| --- | --- | --- |
| Eil. Nr. | Veikla | Data |
|  | Mokslo ir žinių diena. Rugsėjo 1-oji. | Rugsėjo 1 d. |
|  | Gerumo diena. Neįgaliųjų dienos paminėjimas | Gruodžio 1 d. |
|  | Sveikatingumo diena. | Vasario mėn. |
|  | Praktinė, socialinė veikla „Maisto akademija“. | Balandžio mėn. |
|  | Mokslo metų baigimo šventė. | Gegužės 31 d. |

39. Mokinių tėvų pageidavimu mokykloje pasirinktas dorinio ugdymo (etika) dalykas.

40. Neformaliojo vaikų švietimo organizavimas mokykloje:

40.1. neformalaus ugdymo programos mokiniams neprivalomos ir laisvai pasirenkamos bei orientuotos į individualybės saviraišką ir tęstinį mokomųjų dalykų mokymą, mokyklos galimybes ir tėvų pageidavimus;

40.2. neformaliojo vaikų švietimo grupės skaičius 5 mokiniai.

41. Mokykla dirba penkias dienas per savaitę.

41.1.Pamokų pradžia 8.00 val.

41.2. Ugdymo procesas mokykloje organizuojamas pamokų forma. Pamokos trukmė – 1 lavinamojoje klasėje 35 min; 2–10 lavinamojoje klasėje - 40 minučių. Specialiųjų ugdymosi poreikių turintiems mokiniams mokykloje trumpinama ugdymo veiklų/pamokų trukmė 5 min., o sutaupytas laikas skiriamas mokinių veiklai keisti, pertraukoms organizuoti, ketvirtos pertraukos trukmė – 40 min. Šis laikas skiriamas mokinių maitinimui.

42. Pirmadienį 1-4 lavinamųjų klasių mokiniams ugdymo procesas prasideda 9.25 val.;

9. Pamokų laikas:

|  |  |
| --- | --- |
| Pamoka | Pamokos laikas |
| 1 pamoka | 8.00 – 8.40 |
| 2 pamoka | 9.25 – 10.05 |
| 3 pamoka | 10.20 – 11.00 |
| 4 pamoka | 11.20 – 12.00 |
| 5 pamoka | 12.40 – 13.20 |

43. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos vadovas priima sprendimus dėl ugdymo proceso koregavimo, apie priimtus sprendimus informuoja mokyklos tarybą, savininko teises ir pareigas įgyvendinančią instituciją (valstybinės mokyklos – biudžetinės įstaigos), savivaldybės vykdomąją instituciją ar jos įgaliotą asmenį (savivaldybės mokyklos – biudžetinės įstaigos), dalyvių susirinkimą (savininką) – (kitos mokyklos).

43.1. jei pamokos nevyko dėl šalčio, karantino ar ekstremalių situacijų, elektroniniame dienyne žymimos datos ir fiksuojamas įrašas „Pamokos nevyko dėl...“, nurodoma Mokyklos direktoriaus įsakymo data, Nr. Ilgalaikiai, pamokų planai koreguojami, jie aptariami individualiai su kiekvienu tėvu/globėju.

**II. PRADINIO UGDYMO INDIVIDUALIZUOTŲ PROGRAMŲ VYKDYMAS**

 44. 2017–2018 m. m. formuojamas 1–3 lavinamųjų klasių jungtinis komplektas (vidutinį, žymų ar labai žymų intelekto sutrikimą turintiems mokiniams):

 44.1. 1–3 lavinamosiose klasėse visų dalykų moko vienas mokytojas. Jam padeda klasės auklėtojas. Gydomosios kūno kultūros ir muzikos dalykus dėsto specialistai;

 44.2. veiklos ir jiems skiriamų valandų skaičius per savaitę pradinio ugdymo individualizuotai programai įgyvendinti lavinamosiose klasėse (mokiniams, turintiems vidutinį, žymų ar labai žymų intelekto sutrikimą):

|  |  |
| --- | --- |
|  Klasė Dalykai/veiklos | 1–3 jungtinė lavinamoji klasė |
| 1 klasė | 2 klasė | 3 klasė |
| Dorinis ugdymas (etika) | 1 |
| Komunikacinė veikla | 4 |
| Pažintinė veikla | 3 |
| Orientacinė veikla | 3 |
| Meninė veikla (dailė ir technologijos) | 2 |
| Meninė (muzikinė) veikla | 2 |
| Fizinė veikla\* | 2 |
| Valandos, skirtos mokinių ugdymo (si) poreikiams tenkinti Sensomotorinis lavinimas  | 1 |
| Informacinės komunikacinės technologijos | 2 |
| **Privalomas ugdymo valandų skaičius mokiniui**  | **20** |
| Specialioji veikla\*\* |  |
| Neformalusis švietimas | 2 |

 \*Fizinė veikla – lavinamųjų klasių mokiniams, sergantiems cerebriniu paralyžiumi ar turintiems vidutinių, sunkių ar labai sunkių judesio ir padėties sutrikimų, skiriamos specialiosios gydomosios kultūros pamokos – 2 ugdymo valandos per savaitę kiekvienam mokiniui.

 \*\*Specialioji veikla skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį: individualioms ir grupinėms logopedinėms pratyboms 1–3 jungtinės lavinamosios klasės mokiniams skiriama po 1 pamoką per savaitę kiekvienam mokiniui, turinčiam kalbėjimo ir kalbos sutrikimų, individualioms gydomosios kūno kultūros pratyboms 1–3 jungtinės lavinamosios klasės mokiniams skiriama po 2 pamokas per savaitę kiekvienam mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų.

 45. Veiklos sričių programų įgyvendinimas:

 45.1. Komunikacinė veikla:

 45.1.1. 1–3 jungtinėje lavinamojoje klasėje komunikacinei veiklai skiriamos 4 ugdymo valandos per savaitę, skiros gimtajai kalbai mokyti; kalbos, komunikavimo įgūdžių formavimui, skaitymo, rašymo mokymui;

 45.1.2. siekiant pagerinti mokinių gimtosios kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitas ugdomąsias veiklas (kreipiant dėmesį į kalbinę raišką ir rašto darbus);

 45.1.3. atsižvelgus į mokinių ugdymosi poreikius, menką kalbinę patirtį, skiriama 1 ugdymo valanda per savaitę individualioms logopedinėms pratyboms.

 45.2. Pažintinė veikla, socialinis ugdymas:

 45.2.1. 1–3 jungtinėje lavinamojoje klasėje pažintinei veiklai skiriamos 3 valandos per savaitę;

 45.2.2. socialinė veikla siejama su pilietiškumo ugdymu, tyrinėjimais aplinkoje, mokyklos tradicijomis, kultūriniais, sportiniais, sveikatinimo renginiais, praktine veikla;

 45.2.3. mokinių užimtumas socialine veikla organizuojamas kasdien ir per mokinių atostogas (išskyrus vasaros);

 45.2.4. socialinė veikla organizuojama mokinimas kiekvieną dieną ne pamokų metu, atsižvelgiant į mokinių specialiuosius ugdymo (si) poreikius. Socialinės veiklos planus ( vieneriems mokslo metams) rengia ir veiklą organizuoja lavinamųjų klasių auklėtojai.

 45.2.5. socialinę veiklą klasės auklėtojas fiksuoja elektroniniame dienyne.

 45.3. Orientacinė veikla:

 45.3.1. 1–3 jungtinėje lavinamojoje klasėje orientacinei veiklai, matematiniam raštingumui ugdyti skiriamos 3 ugdymo valandos per savaitę, pagal galimybes naudojant informacines technologijas;

 45.4. Fizinė veikla:

 45.4.1. 1–3 jungtinėje lavinamojoje klasėje fizinei veiklai skiriamos 2 ugdymo valandos per savaitę mokiniams, nesergantiems cerebriniu paralyžiumi ir neturintiems vidutinių, sunkių ir labai sunkių judesio ir padėties sutrikimų;

 45.4.2. lavinamųjų klasių mokiniams, turintiems labai didelių specialiųjų ugdymosi poreikių, skiriamos specialiosios pamokos – gydomoji kūno kultūra – 2 ugdymo valandos per savaitę;

 45.4.3. pratimai ir krūvis gydomosios kultūros pamokų metu skiriamas pagal gydytojo rekomendacijas ir atsižvelgus į mokinio savijautą;

 45.4.4. mokiniai, dalyvaujantys gydomosios kūno kultūros užsiėmimuose, fizinės veiklos pamokose nedalyvauja;

 45.4.5. už mokinių sveikatą ir saugumą fizinės veiklos, gydomosios kūno kultūros pamokoje atsako mokytojas.

 45.5. Meninė veikla (dailė, technologijos, muzika):

 45.5.1. 1–3 jungtinėje lavinamojoje klasėje skiriamos 2 ugdymo valandos skiriamos muzikinei veiklai ir 2 ugdymo valandos per savaitę skiriamos meninei veiklai (dailei ir technologijoms);

 45.5.2. atsižvelgiant į mokinių specialiuosius ugdymosi poreikius, jų lygį, Mokyklos galimybes, technologijų programa 1–3 jungtinėje lavinamojoje klasėje integruojama į meninės veiklos (dailės) programą;

 45.5.3. mokiniai, turintys labai didelių specialiųjų ugdymosi poreikių, nuo technologijų pamokų atleidžiami, jiems organizuojama meninė veikla – dailė.

 46. Specialiosios veiklos/pamokų organizavimas:

 46.1. specialioji veikla/pamoka skiriama mokinio sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį);

 46.2. individualioms ir grupinėms logopedinėms pratyboms 1–3 jungtinės lavinamosios klasės mokiniams skiriama po 2 ugdymo valandas per savaitę kiekvienam mokiniui, turinčiam kalbėjimo ar kalbos sutrikimų;

 46.2. individualioms gydomosios kūno kultūros pratyboms 1–3 jungtinės lavinamosios klasės mokiniams skiriama po 2 ugdymo valandas per savaitę kiekvienam mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų;

 46.3. individualios, grupinės logopedinės, individualios gydomosios kūno kultūros pratybos vyksta po pamokų;

 47. Specialiosios pamokos skirtos ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems:

 47.1. sensomotoriniam lavinimui – 1 ugdymo valanda per savaitę mokiniams, sergantiems cerebriniu paralyžiumi ar turintiems vidutinių, sunkių ar labai sunkių judesio ir padėties sutrikimų;

 47.2. informacinių technologijų veiklai – 2 ugdymo valandos per savaitę mokiniams, turintiems mokymosi sunkumų ir intensyvinant mokiniams teikiamą specialiąją pedagoginę pagalbą;

 47.2.1. informacinių technologijų veiklą organizuoja mokytojas;

 48. mokiniui, pradedančiam mokytis pagal pradinio ugdymo individualizuotą programą, skiriamas vieno mėnesio adaptacinis laikotarpis (vadovaujantis mokyklos direktoriaus 2013 m. rugsėjo 1 d. įsakymu Nr. 1-8 „Dėl adaptacinio laikotarpio organizavimo tvarkos“.

**III. PAGRINDINIO UGDYMO INDIVIDUALIZUOTOS PROGRAMOS VYKDYMAS**

 49. 2017–2018 m. m. formuojami 5–8 jungtinis lavinamųjų klasių komplektas ir 10 klasė (vidutinį, žymų ar labai žymų intelekto sutrikimą turintiems mokiniams):

 49.1. 5–10 klasėse visų dalykų moko vienas mokytojas. Jam padeda klasės auklėtojas. Gydomosios kūno kultūros ir muzikos dalykus dėsto specialistai.

 50. Pagrindinio ugdymo individualizuotos programos, skirtos turintiesiems vidutinį, žymų ir labai žymų intelekto sutrikimą, veikloms įgyvendinti skiriamų valandų skaičius per savaitę:

|  |  |  |
| --- | --- | --- |
|  Ugdymo metai, klasėVeiklos sritys, dalykai | 5–8 | 10 |
| Dorinis ugdymas | 1 | 1 |
| Komunikacinė veikla | 4 | 4 |
| Pažintinė veikla | 4 | 5 |
| Orientacinė veikla | 3 | 3 |
| Meninė veikla (muzika) | 4 | 4 |
| Fizinė veikla\* | 2 | 2 |
| Pamokos mokinių ugdymo poreikiams tenkinti |  |  |
| Pamokos mokinių specialiesiems ugdymosi poreikiams tenkinti:Specialioji veikla\*\* |  |  |
| Meninė veikla (dailė) | 3 | 3 |
| Informacinės technologijos | 2 | 2 |
| Minimalus pamokų skaičius mokiniui  | 20 | 20 |
| Maksimalus pamokų skaičius mokiniui  | 23 | 23 |
| Neformalusis švietimas | 2 | 2 |

 \*Fizinė veikla – lavinamųjų klasių mokiniams, sergantiems cerebriniu paralyžiumi ar turintiems vidutinių, sunkių ar labai sunkių judesio ir padėties sutrikimų, skiriamos specialiosios gydomosios kultūros pamokos – 2 ugdymo valandos per savaitę kiekvienam mokiniui.

 \*\*Specialioji veikla skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį: turintiems kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms (individualioms ir grupinėms logopedinėms pratyboms) 5-8 jungtinėje lavinamojoje klasėje ir 10 klasėje skiriama po 1 pamoką per savaitę kalbiniams ir komunikaciniams gebėjimams ugdyti. Vadovaujantis Specialiosios pedagoginės pagalbos teikimo tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 17 punktu, individualios ir grupinės logopedinės pratybos vyksta po pamokų. Mokiniams, turintiems cerebrinį paralyžių, judesio ir padėties sutrikimų, gydomosios kūno kultūros specialiosioms pratyboms skiriama po 2 pamokas per savaitę.

 51. Specialioji veikla:

 51.1. specialioji veikla/pamoka skiriama mokinio sutrikusioms funkcijoms lavinti, specialiesiems ugdymo poreikiams teikti, atsižvelgiant į mokinio sutrikimų pobūdį, mokinio sveikatą;

 51.1.1.skiriamos specialiosios pamokos lavinamųjų klasių mokinių specialiesiems ugdymosi poreikiams tenkinti: meninei veiklai (muzikai) – 2 ugdymo valandos per savaitę 5–8jungtinėje lavinamojoje klasėje ir 10 lavinamojoje klasėje:

 51.1.2. meninei veiklai (dailei) – 1 ugdomoji valanda per savaitę 10 lavinamojoje klasėje, gydomajai kultūrai – 2 ugdomosios valandos per savaitę 10 lavinamojoje klasėje, 5–8jungtinės lavinamosios klasės mokinimas, turintiems cerebrinį paralyžių, vidutinių, sunkių ar labai sunkių judesio ir padėties sutrikimų, informacinėms technologijoms – 2 ugdomosios valandos per savaitę 5–8junginėje lavinamojoje klasėje ir 10 lavinamojoje klasėje.

 52. Komunikacinė, orientacinė, pažintinė veikla:

 52.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų sričių ugdomąsias veiklas;

 52.2. atsižvelgus į mokinių ugdymosi poreikius, menką kalbinę patirtį ir esant žemiems mokinių pasiekimams, skiriama 1 ugdymo valanda per savaitę individualioms logopedinėms pratyboms.

 53. Informacinės technologijos pamokas, padedančias įtvirtinti kompiuterinius įgūdžius, ugdančias savarankiškus mokinių įgūdžius, organizuoja mokytojas (pamokos, skirtos mokinių ugdymo poreikiams tenkinti).

 54. Technologijos:

 54.1. atsižvelgus į specifinius mokinių poreikius,, mokyklos galimybes, technologijų programa integruojama į meninės veiklos (dailės) pamoką;

 54.2. judesio ir padėties bei neurologinių sutrikimų (išskyrus lengvus) turintiems mokiniams technologijų pamokos keičiamos į meninės veiklos (dailės) pamokas.

 55. Fizinė veikla:

 55.1. mokiniams, sergantiems cerebriniu paralyžiumi, turintiems vidutinių, sunkių ar labai sunkių judesio ir padėties sutrikimų, fizinei veiklai skirtos 2 pamokos per savaitę keičiamos į specialiąsias pamokas – gydomąją kūno kultūrą;

 55.2. pratimai ir krūvis gydomosios kultūros pamokų metu skiriamas pagal gydytojo rekomendacijas ir atsižvelgus į mokinio savijautą;

 55.3. mokiniai, dalyvaujantys gydomosios kūno kultūros užsiėmimuose, fizinės veiklos pamokose nedalyvauja;

 55.4. už mokinių sveikatą ir saugumą fizinės veiklos, gydomosios kūno kultūros pamokoje atsako mokytojas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Kupiškio mokyklos „Varpelis“ Kupiškio rajono savivaldybės administracijos

Tarybos 2017 m. birželio 15 d. Kultūros, švietimo ir sporto skyriaus vedėja

posėdžio Nr. 2 nutarimu.

 Jurgita Trifeldienė

 2017-08-